kardosdrur/scandi-wiki huggingface dataset:
Ålebæk (Aalborg Kommune)

Ålebæk er en lille landsby med ca. 30 husstande. Ålebæk er beliggende 3 kilometer vest for Hals i sydøst Vendsyssel. Landsbyen er beliggende i Aalborg Kommune og hører under Region Nordjylland.

Om landsbyen 
Husstandene består primært af gårde og nedlagte landbrug. De fleste har adresse på Ålborgvej. Ålebæks indbyggere benytter byfunktionerne i Hals.

Eksterne henvisninger 
 Hals Sogn

Lokaliteter i Aalborg Kommune
Hesede Skov

Hesede skov ejes af Gisselfeld, her findes bl.a. Paradishaven, Svenskekløften, kendt fra Carit Etlars roman Gøngehøvdingen, samt mange søer.
Der er karpedamme der er skabt i omdannede dødishuller og andre kulturhistoriske minder bl.a. restauranten Villa Gallina. Området har stor betydning for grundvandet og for vandkvaliteten i åerne. Idet en stribe bække løber ned mod Suså.

Vejdirektoratet er i gang med at planlægge en motorvej (Næstvedmotorvejen) (Primærrute 54) mellem Næstved og Rønnede, hvis linjeføring A eller B vælges vil motorvejen komme til at gå igennem Hesede Skovs sydlige udkant.

Kilder 

Skove i Danmark
Lokaliteter i Faxe Kommune
Saint-Vincent-Cramesnil

Saint-Vincent-Cramesnil er en kommune i departementet Seine-Maritime i Normandie regionen i det nordvestlige Frankrig.

Geografi 
En landsby præget af landbrug i Pays de Caux, ca. 20 km øst for Le Havre, hvor vejene D10 og D80 mødes. Den ligger på ruten for Tour de Normandie cykelløbet, et kvalifikationsløb til Tour de France.

Seværdigheder 
 St.Vincent kirken fra det 12. århundrede.
 Château de Cramesnil sp, tilhører "du Douet de Graville" familien.
 CâtilIon chateau.
 To skoler med et klasseværelse.

Eksterne kilder/henvisninger 

 Saint-Vincent-Cramesnil på Quid hjemmesiden  

Byer i Seine-Maritime
R. Lee Ermey

Ronald Lee Ermey (født 24. marts 1944 i Emporia, Kansas, død 15. april 2018 i Santa Monica, Californien) var en amerikansk sergent fra USMC og skuespiller.

Ermey spillede som regel en autoritetsperson i de film han medvirker i, oftest en sergent eller anden militærperson, og er nok mest kendt for sin rolle som Gunnery Sergeant Hartman i Full Metal Jacket, borgmester Tilman i Mississippi Burning, samt Sherif Hoyt i Motorsavsmassakren. Ermey lagde også stemme til Sarge i Toy Story-franchisen og Sergeant Bunny i Father of the Pride.

Ermey var vært for to programmer på History Channel: Mail Call, hvor han besvarede seernes spørgsmål om forskellige militære problemer både moderne og historiske; og Lock n 'Load med R. Lee Ermey, der vedrørte udviklingen af forskellige typer våben. Han var også vært for GunnyTime på Outdoor Channel.

Tidligt liv 
Ermey blev født Ronald Lee Ermey i Emporia, Kansas den 24. marts 1944. Han voksede op med fem brødre på en gård uden for Kansas City, Kansas. I 1958, da Ermey var 14, forlod han og hans familie Kansas og flyttede til Zillah, Washington. Som en teenager kom Ermey ofte i problemer med de lokale myndigheder og blev anholdt to gange for kriminel ulykke ved 17 års alder. Efter sin anden anholdelse gav en dommer et valg mellem at tiltræde militæret eller blive sendt til fængsel; Ermey valgte militæret.

Udvalgte film 
 Full Metal Jacket - 1987
 Mississippi Burning - 1988
 Seven - 1995
 Motorsavsmassakren - 2003

Referencer

Eksterne henvisninger 

 R. Lee Ermeys officielle hjemmeside
 

Militærfolk fra USA
Filmskuespillere fra USA
Tv-skuespillere fra USA
Skuespillere fra Kansas
Amerikanere i 1900-tallet
Amerikanere i 2000-tallet
John Paulsen

John Olaf Paulsen (15. februar 1851 i Bergen - 24. marts 1924) var en norsk litterat. I sin samtid var han en anerkendt og produktiv forfatter av poesi, prosa, drama og biografier. I dag huskes han bedst for sine erindringer om kendte kulturpersonligheder, specielt sine nære skildringer af Henrik Ibsen, Edvard Grieg og Camilla Collett, men også om møder med Jonas Lie, Bjørnstjerne Bjørnson og Alexander Lange Kielland m.fl., som han også kom i personlig kontakt med.

Bibliografi (med år for senere udgaver)
 Fra stille Stunder. Smaa Fortællinger af J.P. [1. Søgny, 2. ModKunstens Høider, 3. Et Barndomsminde. Føljentoner fra Bergensposten.] Bergen 1874.
 Af Bylivet.P.T. Mallings Forlag. Christiania 1875, 1890.
 Mol og Dur. Digte. P.T. Mallings Forlag. Christiania 1875.
 Sjødronningen. Fortælling. Gyldendal. Kjøbenhavn 1876, 1893, 1906, 1921.
 Dorothea. Fortælling. Kjøbenhavn 1877.
 (Pasquarella. 1877, 1880.)
Et romersk Æventyr. Ny illustreret Tidende No. 14-19. Kristiania 1879.
 Margeritha. Fortælling. Kjøbenhavn 1880.
 Langt fra Norge. Fortællinger og Skitser. Kjøbenhavn 1881.
 Norsk Provinsliv. Kjøbenhavn 1881.
 Paa Vandring. Skitser. København 1882.
 Famililen Pehrsen. København 1882.
 Moderne Damer. Kristiania-Billeder. København 1883, 1915.
 En Digters Hustru. København 1884.
 (Falkenström & Söhne. 1885.)
 Stedbørn. Fortællinger. København 1886.
 En fremtidskvinde? Fortælling. København 1887.
 Fru Cecilia. København 1888.
 Lillemor. Fortællinger. København 1889.
 Julehistorier. København 1890, 1899.
 Brose fra Bergen udenlands. København 1891.
 Jødinden. København 1892.
 Haidée. En kunstnerhistorie. København 1893.
 Nye melodier. København 1894. [Digtsamling].
 Kunstnernaturer. To fortællinger. København 1895.
 I september. København 1897.
 Erindringer om Fru Collett. København 1897.
 Mine Erindringer. Kbh. 1900.
 Enkens søn. København 1901.
 Flere Erindringer. Kbh. 1901.
 Den lille Fru Thea. København 1902.
 Erindringer. Siste samling. København 1903.
 Bergenske Originaler. København 1904.
 Samliv med Ibsen [1]. Nye erindringer og skitser. Kbh. & Kra. 1906. [Tysk udgave: Erindrungen an Henrik Ibsen. Berlin 1907.]
 Min første Sommer i København og a.e.. København 1908.
 Reisen til Monaco. København 1909
 Billeder fra Bergen. Kristiania 1911.
 Samliv med Ibsen. Anden samling. Sommeren i Berchtesgaden. Gyldendal. Kbh. & Kra. 1913.
 Siste Sange. Kbh. & Kra. 1916.

Faglitterære forfattere fra Norge
Romanforfattere fra Norge
Novelleforfattere fra Norge
Digtere fra Norge
Dramatikere fra Norge
Norsksprogede forfattere fra Norge
Verrières

Verrières er en kommune i Orne departmentet i Basse-Normandie regionen i det nordvestlige Frankrig.

Eksterne kilder 
 Verrières på l'Institut géographique nationals hjemmeside

Byer i Orne
Choir of Young Believers

Choir of Young Believers er et band startet af dansk/græske Jannis Noya Makrigiannis, der tidligere har været med i Lake Placid. Indtil videre har Choir of Young believers udgivet EP'en Burn the Flag (2007) samt albummet This Is for the White in Your Eyes (2008). Albummet har modtaget guld for 10.000 solgte eksemplarer. Choir of Young Believers har kontrakt med pladeselskabet Tigerspring i Danmark, og Ghostly International i USA.

I 2011 leverede Choir of Young Believers kendingsmelodien ("Hollow Talk") til tv-serien Broen. Sangen blev fortolket af den amerikanske sanger Josh Groban på albummet All That Echoes i 2013.

Diskografi

Album 
 This Is for the White in Your Eyes (2008)
 Rhine Gold (2012)
 Grasque (2016)
 Holy Smoke (2022)

EP'er 
 Burn the Flag (2007)

Medlemmer 
 Jannis Noya Makrigiannis: vokal, guitar, klaver, bas, keyboard, percussion
 Anders Rhedin: keyboard, trommer, guitar, percussion, baggrundsvokal
 Cæcilie Trier: cello, baggrundsvokal
 Frederik Nordsø: percussion
 Jakob Millung: bas
 Nicolai Koch: klaver
 Casper Henning Hansen: trommer, percussion
 Mette Sand Hersoug: violin, tværfløjte, baggrundsvokal
 Fridolin Nordsø: bas, trommer, percussion, trompet, tværfløjte, keyboard, baggrundsvokal
 Lasse Herbst: percussion
 Bo Rande: messingblæs, keyboard, baggrundsvokal

Referencer

Eksterne henvisninger 
 

Musikgrupper fra Danmark
Har spillet på Roskilde Festival
Musikgrupper fra 2006
Pontaubault

Pontaubault er en fransk kommune i Manche-departmentet i Normandie-regionen i det nordvestlige Frankrig.

Geografi 
Pontaubault ligger ud til Mont Saint-Michel bugten. Byen er omgivet af kommunerne: Céaux, Précey, Juilley, Poilley, Saint-Quentin-sur-le-Homme og Le Val-Saint-Père.
Den ligger ved udløbet af Sélune-floden.

Historie 
Den 31. juli 1944 begyndte allierede tropper, som var gået i land ved invasionen i Normandiet at strømme over den strategisk vigtige bro i Pontaubalt og ind i Bretagne.

Eksterne kilder/henvisninger 

 Pontaubault på l'Institut géographique nationals hjemmeside 

Byer i Manche
Jonas Hiller

Jonas Hiller (født den 12. februar 1982 i Felben Wellhausen, Schweiz) er en schweizisk ishockeyspiller. Jonas Hiller spiller i øjeblikket for NHL-holdet Anaheim Ducks, hvor han er målmand.

Eksterne henvisninger 

 Hjemmeside dedikeret til Jonas Hiller 

Ishockeyspillere fra Schweiz
Jean-Sébastien Giguère

Jean-Sébastien Giguère (født den 16. maj 1977 i Montreal Canada) er en fransk-canadisk ishockeyspiller, der i øjeblikket spiller for NHL-holdet Anaheim Ducks, hvor han er målmand. Jean-Sébastien Giguère havde tidligere spillet for Verdun Collège-Français, Halifax Mooseheads, Hartford Whalers, Saint John Flames, Calgary Flames og Cincinnati Mighty Ducks.

Se også 
 Anaheim Ducks

Eksterne henvisninger 

 Spillerinfo 

Ishockeyspillere fra Canada
Nicolai Koch

Nicolai Koch er pianist i Oh No Ono, Choir Of Young Believers, og musikkerkollektivet Boom Clap Bachelors. Han har desuden produceret for blandt andre Nobody Beats The Beats.

Udgav i 2014 albummet Clean Spasms under kunstnernavnet PRE-Be-UN.

PRE-Be-UN 
PRE-Be-UN er et dansk indie-band dannet af Nicolai Koch i 2012. Bandets pladeselskab er Tambourhinoceros, hvor de har udgivet to album. Bandet består foruden Nicolai Koch, af Rasmus Todbjerg Larsen, John de Lira og Magnus Hylander Friis.

Referencer

Eksterne henvisninger 

Tjek fødsels- og dødsår
Pianister fra Danmark
Den franske modstandsbevægelse

Den Franske modstandsbevægelse er den kollektive betegnelse om de franske modstandsbevægelser, som kæmpede mod den tyske besættelsesstyrke og dens samarbejdspartner i Vichy-regeringen under 2. verdenskrig. Modstandsbevægelsen bestod af små grupper med bevæbnede mænd og kvinder (maquis når de kommer fra landdistrikterne), udgivere af illegale aviser og hjælpe allierede soldater med at flygte fra Frankrig. Modstandsbevægelsens folk kom fra alle lag i det franske samfund; lige fra den konservative romersk katolske og jøder til liberale, anarkister og kommunister.

Den franske modstandsbevægelse spillede en værdifuld rolle i De Allieredes hurtige fremrykning gennem Frankring efter invasionen af Normandiet 6. juni 1944 og invasionen af Sydfrankrig 15. august . Det gjorde de ved at skaffe militære efterretninger om Atlantvolden, Wehrmachts stillinger og koordinering af sabotage på el-master, transportveje og kommunikationslinjer. Modstandsbevægelsen var politisk og moralsk vigtigt for Frankring, både under besættelsen og i årtierne efter, som inspirerende eksempler i stærk kontrast til kollaboratørene i Vichy-regeringen.

Efter landgangen i Normandiet og Sydfrankrig blev modstandsbevægelsens styrker organiseret i grupper, der blev kendt som Forces Françaises de l'Intérieur (FFI) (indre franske styrker). FFI havde en styrke på ca. 100.000 mand i juni 1944, hvorefter organisationen voksede hurtigt og nåede en styrke på 400.000 mand i oktober samme år. Selvom sammenslutningen i FFI til tider var belastet af store politiske forskelle, var FFI en succes og gjorde det muligt for Frankrig at genetablere en hær på 1,2 millioner mænd ved VE-dag i maj 1945.

Referencer 

Modstandsbevægelse
Modstandsbevægelser under 2. verdenskrig
Max Eisfeld

Max Eisfeld (1863-1935) var en tysk skuespiller.
Max Eisfeld var forfatteren Herman Bangs partner. 1885-1886 levede de sammen i Prag i kejserriget Østrig-Ungarn.

Eksterne henvisninger og kilder 
 Raimund Wolfert: Max Eisfeld – die große Liebe Herman Bangs. I: Forum Homosexualität und Literatur 1998, nr. 33, s. 5–42.
 Michael Rütz: Berømte bøsser. Forlaget Falkenlöwe, 1998. .

Skuespillere fra Tyskland
LGBT-personer
Sheldon Brookbank

Sheldon Brookbank (fædt 3. oktober 1980 i Lanigan, Canada) er en canadiansk ishockeyspiller. Sheldon Brookbank spiller i øjeblikket for NHL-holdet Anaheim Ducks, hvor hans position er forsvar.

Se også 
 Anaheim Ducks

Eksterne henvisninger 

 Spillerinfo på NHL.com

Ishockeyspillere fra Canada
Mikaël (film)

Mikaël er en tysk stumfilm fra 1924, instrueret af den danske filminstruktør Carl Theodor Dreyer. Filmen handler om forholdet mellem de to mænd Claude Zoret (spillet af Benjamin Christensen) og Michael (Walter Slezak). Filmen er baseret på Herman Bangs roman af sammen navn. Filmen anses som et tidligt pejlemærke for homoseksualitet i filmkunsten.

Eksterne henvisninger 
 

Danske film fra 1914
Stumfilm fra Danmark
Dramafilm fra Tyskland
Film instrueret af Carl Th. Dreyer
LGBT-relaterede film fra Danmark
Tyske film fra 1924
Stumfilm fra Tyskland
Film baseret på værker af danske forfattere
Film fra Danmark (administrationskategori)
Kongeriget Castilien

Kongeriget Castilien var et af de middelalderlige kongeriger på Den Iberiske Halvø. Det opstod som et uafhængigt område i det 9. århundrede, hvor det blev kaldt grevskabet Castilien og var en vasalstat af Kongeriget León. Dets navn stammer fra den række af borge (Castillo på spansk), der er bygget i regionen. Det var et af kongerigerne der oprettede Castiliens krone, og Kongeriget Spanien.

Våbenskjold for Castilien 
Under Alfonso VIIIs styre, begyndte kongeriget at bruge kongeriget Castiliens talende våben, både i sine blasoneringer og i bannerne.

Referencer

Eksterne henvisninger 
 The Kingdom of Castile (1157-1212) : Towards a Geography of the Southern Frontier

Castilien
Etableret i 1035
Ophørt i 1230
Europa i 1000-tallet
Europa i 1200-tallet
Europa i 1100-tallet
Castilien
 
Castilien
Pont Audemer

Pont-Audemer er en kommune i Eure departmentet i Normandie regionen i det nordvestlige Frankrig. Byen er hovedby i cantonet af samme navn.

Geografi 
Byen ligger ved Risle mellem Roumois og Lieuvin.

Seværdigheder 
Byen blev sparet for alvorlige skader på de historiske bygninger under slaget om Normandiet. I dag er bindingsværkshusene og kanalerne, som løber mellem dem en turistattraktion. Kirken Saint-Ouen er kendt for sine middelalderlige glasmalerier.

Berømte bysbørn 
 Laetitia Casta, supermodel, blev født i byen i 1978
 Hervé Morin, politiker og forsvarsminister blev født her i 1961

Transport 
Pont-Audemer har ingen jernbaneforbindelse, men stationen holder åbent og sælger billetter. PontAuRail, en bevaret jernbane kører med to skinnebusser fra Pont-Audemer til Honfleur.

Forskelligt 
Indtil 1926 var Pont-Audemer sæde for et underpræfektur i Eure départementet.

Byen omtales i et digt af Paul Verlaine med titlen Apollo fra Pont-Audemer.

Byer i Eure
S-mine

En S-mine (, også kendt som Bounching betty) er en tyskproduceret landmine. Minen er den bedst kendte version af typen springminer. Når den udløses, "hopper" den op i luften og detonerer i taljehøjde. Eksplosionen slynger en dødelig byge stålkugler og stålfragmenter i alle retninger. S-minen var en antipersonel landmine udviklet af Tyskland i 1930'erne og benyttet i stor udstrækning af tyske styrker under 2. verdenskrig. Den var designet til at angribe ubeskyttet infanteri i åbne områder. To versioner blev produceret, som hver var angivet af det år de først blev produceret: SMi-35 og SMi-44. Der var kun små forskelle mellem de to modeller.

S-minen blev sat i produktion i 1935 og tjente som en hovedbestanddel af forsvaret af det Tredje Rige. Frem til at produktionen blev indstillet med Tysklands nederlag i 1945 blev der fremstilet over 1,93 million S-miner. Disse miner udrettede voldsomme skader og sinkede, eller endda tilbageviste, De Allieredes fremrykning på tysk territorium krigen igennem. Tyskernes design af S-minen var succesrigt og er blevet efterlignet siden hen. Det anses for et af de mest afgørende våben i 2. verdenskrig.

Referencer 

Landminer
Våben fra Tyskland
The Wildlife Garden

The Wildlife Garden er en naturhave, som ligger i det sydvestlige hjørne af den grund, som National History Museum ligger på i London. Haven har mange funktioner – et fristed af landlig ro, et naturhistorisk arbejdsrum for børn og familier og en levende udstilling. Men haven er også en kilde til vigtig, videnskabelig forskning. Flere end 80 forskere og frivillige fra museet og andre organisationer overvåger havens miljø og de mange organismer, der har gjort den til deres levested. De få ha byjord, som den fylder, må være Storbritanniens mest intensivt undersøgte byområde.

Haven er anlagt sådan, at den viser en række af de britiske biotoper som f.eks. egeskov, hede, overdrev, levende hegn, vandhul og rørsump. Stævningsdrift bliver gennemført på et mindre område, da nedskæringen af træerne skaber større biodiversitet, og fåreholdet sørger for, at græsområderne er i god form. Biotoperne rummer flere end 300 arter af hjemmehørende planter, og de er blevet overtaget med stor succes af små pattedyr, padder og fugle. Man har optalt mange insekter, og i 2002 nåede man op over 440 arter.

Forureningsgraden bliver overvåget meget nøje. Vandkvaliteten måles af videnskabsfolk fra museet, mens luftforureningen kontrolleres mere løseligt af andre offentlige myndigheder.

Litteratur 
 Roy Vickery: Wildlife Garden at the Natural History Museum, 2004,

Eksterne links 
 The Wildlife Gardens netsted 
 Biotoper i naturhaven 

Økologi
Naturhaver
Antipersonel

Personelmine er en betegnelse for noget, som er konstrueret med henblik på at dræbe eller såre personer frem for at ødelægge materiel (f.eks. en pansermine).

Våben
Spiler

En spiler er et ballonlignende sejl der er designet til at sejle med vinden på læns og slør.
En spiler kan bruges som et ekstra sejl, som får dig til at sejle hurtigere.

Skibsterminologi
Chief 1

Lars Pedersen (født 17. februar 1970), bedre kendt som Chief 1 er en dansk sanger, sangskriver, musikproducer, DJ, rapper, manager og artist. Hans far Jan Pedersen var trommeslager i det populære 60'er rock and roll band The Cliffters.

Han var med til at starte rapgruppen Rockers By Choice og har produceret musik til en lang række andre kunstnere.

Samarbejder
I 1984 dannede Chief 1 med sin bror Per ’Dee Pee’ Danmarks første rapgruppe Rockers By Choice. Gruppen bestod af Chief 1, Dee Pee, Master Phoze, MC Pete og MC Swan. Senere blev Master Phoze og MC Swan erstattet af DJ Kool K og Isbjerg.

Siden slut 80'erne til nu har Chief 1 skrevet, produceret, opdaget og remixet for et hav af artister og bands, bl.a.: Ace of Base, Basim, Bryan Rice, Danseorkestret, Danser med Drenge, Danny Kool, Drengene fra Angora, Dodo & The Dodos, Christian Brøns, Gnags, Humleridderne, Jennifer Paige, Lars H.U.G, L.I.G.A, Love Shop, Kim Larsen, Michael Lears To Rock, Smokie, Anne Dorte Michelsen, Chris Norman, Nik & Jay, Nexus, Patrik Isaksson, Albert Heath, Bo Evers, Razz, Remee, Sanne Salomonsen, Sound of Seduction, The Sandmen, Shu-di-dua, Thomas Blachmann, Outlandish, The Dreams, Niklas, Michael Falch, Soluna Samay, Gabriellas, Bamse, Johnny Madsen, Niki Topgaard m.fl.

I 1991 udgav han julesangen "Op til Jul" sammen med Jazzy H under aliasset BOSSEN & Bumsen. Den har været inkluderet på flere af NOW Musics julealbum.

Chief 1 deltog i efteråret 2019 i TV 2’s program Toppen af Poppen.

Udvalgt albumdiskografi 
Christian – Du kan gøre hvad du vil (2001)
Kim Larsen & Kjukken – Weekend Music (2001)
Michael Learns to Rock – Michael Learns to Rock (2004)
Bryan Rice – Confessional (2006)
Basim – Alt det jeg ville have sagt (2008)
Smokie – Take a Minute (2010)
Outlandish – Warrior // Worrier (2012)
Soluna Samay – Soluna Samay (2013)
Big Fat Snake – IdiOcrazy (2014)
Johnny Madsen – Godt nyt (2015)
Chief 1 - Slip'' (2017)

Referencer

Eksterne henvisninger 
 Facebook: Chief 1
 http://www.chief1.dk/
 

Musikproducere fra Danmark
Dj's fra Danmark
Deltagere ved Dansk Melodi Grand Prix 2021
Musikere fra Danmark
Sangere fra Danmark
Port-en-Bessin-Huppain

Port-en-Bessin-Huppain er en kommune i Calvados departmentet i Basse-Normandie regionen i det nordvestlige Frankrig.

Geografi 
Port-en-Bessin er en kommune i landskabet Bessin, som ofte blot kaldes "Port" af indbyggerne, der kalder sig "Portais". Den ligger 9 km nord for Bayeux. De to landsbyer Port-en-Bessin og Huppain blev lagt sammen i 1972.
Havnen ligger i en bugt ud mod Den engelske kanal.

Historie 
Havnen, som har eksisteret siden romertiden. Wilhelm Erobreren brugte byens skibsværfter til at bygge den flåde, hvormed han invaderede England i 1066.

Port-en-Bessin blev befriet på D-dag under Operation Overlord. Byen blev terminal for PLUTO olierørledningen fra England, som skulle forsyne de allieredes køretøjer med brændstof. I slutningen af august 1944 var olierørledningen klar.

Økonomi 
Byen har en fiskerihavn. Den styres af Chambre de commerce et d'industrie de Caen. Det er den syvendestørste fiskerihavn i Frankrig og den største i Basse-Normandie. Auktionshallen, en af de mest moderne i Frankrig, omsætter årligt 11.000 tons fisk hvoraf 42 % går til eksport. .

De andre lokale erhverv omfatter:
 havebrug og gartneri
 kvægbrug
 mejeri
 værft

Seværdigheder og monumenter 

På klinten ved indsejlingen til havnen blev der i 1694 bygget la tour Vauban af arkitekten Benjamin de Combes for at værne mod pirater og forhindre englænderne i at invadere.

Kirken Saint André blev bygget mellem 1880 og 1898 af arkitekten Moutier som erstatning for den gamle kirke fra 12. århundrede.

Kirken Saint-Pierre i Huppain, som tilhørte klosteret i Cerisy-la-Forêt stammer fra det 12. og det 13. århundrede.

Kirken Saint-Nicolas i Villiers-sur-Port stammer ligeledes fra det 12. og 13 århundrede, men har ligget som ruin siden det 19. århundrede.

Museet med efterladenskaber fra D-dag indeholder alle slags genstande og køretøjer, som blev fundet ved vandkanten i dagene efter invasionen.

Film 
I filmen Den Længste Dag vises der en sekvens, som beskriver hvorledes franske kommandosoldater nedkæmpede en tysk stilling i Ouistreham. Ved optagelsen brugtes havnen i Port-en-Bessin i stedet.

Eksterne kilder 
 Port-en-Bessin-Huppain på hjemmesiden for l'Institut géographique national 
 Notice sur Port-en-Bessin (1894) af L. Aubourg.
 Collège de Port-en-Bessin-Huppain

Noter 

Byer i Calvados